Absolut totul în Egiptul Antic gravita în jurul acestor nouă zei.
Ideea consiliului celor nouă zei revine insistent de-a lungul istoriei.
Este foarte posibil să existe un grup care supraveghează Pământul.
Care le este planul ?
Sunt binevoitori, ori au un alt plan pentru a ne controla ?
Nu le vom cunoaște niciodată intențiile,
așa că, ar trebui să fim foarte atenți,
pentru că, dacă nu le place să fie provocați de oameni,
ei bine, suntem condamnați !
Încă din zorii civilizației,
omenirea și-a pus originile pe seama zeilor
și a altor vizitatori din stele.
Să fie, oare, adevărat ?!
Chiar ne-au ajutat ființe extraterestre să ne scriem istoria ?
Și dacă da, ar putea planeta încă să fie sub supravegherea
acelora pe care unii oameni îi consideră
"Cei Nouă Misterioși" ?
EXTRATEREȘTRI ANTICI
CEI NOUĂ MISTERIOȘI Sezonul 11, episodul 8
30 decembrie 2013.
Într-o emisiune de televiziune,
fostul ministru canadian al Apărării, Paul Hellyer,
face o declarație uluitoare.
El susține că are cunoștință despre extratereștri ce vizitează Pământul.
Pe ce vă bazați când spuneți că OZN-urile
sunt la fel de reale ca și avioanele ?
Pentru că știu de existența lor.
Vizitează această planetă de mii de ani.
Există o așa-numită "Federație"
a acestor ființe ... iar ele au reguli.
Interviul a creat rumoare în media.
Telespectatorii întrebau de ce un înalt oficial
ar face asemenea afirmații.
Primele declarații ale lui Paul Hellyer au fost în 2005,
însă, abia în ianuarie 2014, povestea devine virală.
Am fost etichetat drept prima persoană cu rang de ministru în Grupul G8
care a declarat vreodată, fără rezerve,
că OZN-urile sunt reale și că trebuie să le acceptăm ca atare.
Este un teren minat ...
însă am înțeles că ar exista o federație
care ne monitorizează îndeaproape și ne controlează.
Ar putea fi adevărate declarațiile lui Hellyer ?
Este posibil să existe o federație galactică extraterestră ?
Dacă da, pe ce se bazează asemenea afirmații ?
Depozitul de arme Edgewood.
Chesapeake Bay, Maryland. 1952.
Fiind o etapă dintr-un program secret denumit "Proiectul Pinguin",
medicul și psihiatrul Andrija Puharich înființează un laborator special,
unde psihologii și personalul militar studiază
manipularea psihologică și drogurile halucinogene.
Probabil unul dintre cele mai fascinante și controversate aspecte
ale cercetărilor lui Puharich a fost spiritismul,
care implică intrarea în contact cu ființe non-fizice
prin intermediul unui medium.
Este important să reținem că a fost un studiu pur științific.
Fără lumânări, apă sfințită ... și ce se mai folosește ...
Puharich a folosit Cușca Faraday,
o incintă din cupru, securizată conform normelor Marinei americane,
care oprea trecerea undelor electromagnetice și electrostatice.
În această cușcă, subiecții se relaxau
și se concentrau pe puterea minții.
În decembrie 1952, Puharich îl invită pe mediumul hindus dr. D.G. Vinod
să asiste la una dintre ședințele de spiritism.
În timpul experimentului, Vinod intră într-o transă profundă
și stabilește un contact cu un grup de entități numite "Cei Nouă".
La Începuturi, ei s-au autoproclamat "Cele Nouă Legi ale Universului".
Mă rog ... e cam mult pentru început,
totuși, au spus că sunt extratereștri.
Erau niște forțe de departe.
"Cei Nouă" au spus că sunt o prezență eternă
și că supraveghează omenirea încă de la începuturile ei.
Au spus că sunt zei și îndrumători,
iar aceasta l-a interesat în mod deosebit pe Puharich.
Ideea că, dacă sunt zei, firește că au și cunoștințe,
iar Puharich era interesat de consiliere.
"Cei Nouă" au trimis diferite mesaje,
printre care că ei sunt păzitorii și creatorii rasei umane.
Puharich a întrebat, "Cum te numești ?", "Cine ești tu ?"
iar aceasta a fost marea surpriză,
pentru că entitatea a spus, "Eu sunt Atum".
Atum a fost zeul Creator al Egiptului Antic
și nu doar că a stabilit Cele Nouă Legi,
ci și pe cele Nouă Divinități, Enead, ale Egiptului.
Este posibil ca Puharich să fi intrat în contact
cu cele Nouă Divinități ale Egiptului ?
Ar putea fi aceasta o dovadă despre o federație a extratereștrilor,
ce supraveghează activitatea pe Pământ ?
Dacă da, atunci, cine sunt aceste ființe ?
Heliopolis, Cairo.
Cunoscut drept Orașul Soarelui,
este unul dintre cele mai vechi și mai sacre așezări din Egiptul Antic.
Deși în mare parte distrus,
un obelisc s-a păstrat, marcând locul
unde a fost odată templul Zeului-Soare, Atum.
Aici, faraonii intrau în contact cu Enead,
un consiliu de nouă divinități, despre care se spunea că au dat
tehnologie și cunoștințe omenirii.
Conform hieroglifelor, consultarea cu Enead
era o îndatorire fundamentală a faraonilor
și era esențială pentru bunăstarea națiunii.
Heliopolis a fost Vaticanul Egiptului Antic.
A fost reședința ... guvernul ... domiciliul Enead-ului,
cei nouă zei care conduceau cerul și guvernau Egiptul.
Enead-ul era format din zeul Atum, zeul discului solar ...
Shu, zeul vântului ...
Tefnut, zeița apelor ...
Geb, zeul pământurilor ...
Nut, zeița cerului ...
Isis, mama tuturor faraonilor ...
Osiris, zeul Vieții de Apoi și al reînvierii ...
Seth, zeul răului și dezordinii ...
și zeița Nephthys, protectoarea morților.
Totul în Egiptul Antic gravita în jurul acestor nouă zei.
Faraonul Egiptului trebuia să se consulte cu cei nouă zei, cu Enead,
în orice privință, pentru a se asigura că ia decizia corectă,
iar egiptenii antici aveau deplină încredere
că orice cuvânt rostit de faraon vine de la zei,
pentru că acesta se consultase cu ei.
Faraonul era trimisul special al zeilor,
în consecință, zeii puteau vorbi prin intermediul lui.
Situația în care zeii se exprimau prin faraon este similară
cu spiritismul prin intermediul unui medium de astăzi.
Nouă ființe nepământene ce vorbesc prin intermediul faraonului ?
Ar putea ședințele de spiritism cu "Cei Nouă",
întreprinse în timpul experimentului militar din anii 1950,
să fie identice cu cele prin care au trecut egiptenii antici ?
Enead-ul era format din ființe extraterestre,
prezente aici pentru a administra și ghida activitatea umană.
Textele din piramide ne spun că Atum venise de la Sirius.
Este fascinantă posibilitatea
ca dr. Puharich să fi făcut parte dintr-un lung șir de inițiați
ce au fost contactați de Enead.
Mereu au existat astfel de povești despre conducători și președinți,
despre regi și regine care se consultau cu forțe superioare.
Încă mai sunt prezenți acești extratereștri
și îi ghidează pe conducătorii diferitelor națiuni ?
Ar fi posibil ca Puharich
să fi intrat involuntar în contact cu aceleași ființe
cu care se consultau și faraonii egipteni ?
Iar acești extratereștri ar putea fi aceia
la care se referea fostul ministru al Apărării, Paul Hellyer ?
Posibile dovezi suplimentare s-ar putea identifica în numeroasele mărturii,
din întreaga lume, despre un consiliu al celor nouă nepământeni.
Aceste ființe extraterestre reapar mereu de-a lungul istoriei.
Acești zei s-au implicat serios în viețile oamenilor.
Asia de Sud-Est.
În fiecare a noua lună a anului din calendarul chinezesc,
mii de taoiști din regiune sărbătoresc o tradiție veche de 2.000 de ani,
denumită "Festivalul celor Nouă Împărați Zei".
Festivalul este unul foarte important în comunitatea chinezilor din S-E Asiei
și se desfășoară sub forma unui carnaval ritualic care durează nouă zile.
Ideea acestui festival constă în invocarea celor Nouă Împărați Zei ...
întrucât se consideră că ei locuiesc în cer.
Taoiștii au convingerea că cei Nouă Seniori ai Cerului
au fost primii conducători ai Chinei și urmașii marelui zeu creator.
Conform legendei, cei Nouă Împărați Zei vin de la cele nouă stele
care formează Carul Mare,
șapte dintre ele fiind vizibile, iar două fiind invizibile.
Sunt însărcinați cu supravegherea Universului
și cu menținerea ordinii pe Pământ.
Există nouă spiritiști care, în transă, intră în contact cu acești zei ...
pentru a-i aduce pe Pământ și pentru a le intra în grații.
Motivul pentru care este crucial ca ei să fie mulțumiți
este pentru că țin o evidență cu tot ce se întâmplă pe Pământ.
Ei controlează destinul omenirii.
La sfârșitul celor nouă zile, când festivalul atinge apogeul,
zeii se reîntorc la stelele de unde au venit.
Concepția despre nouă zei ce veghează Pământul
poate fi întâlnită și la alte culturi.
Se știe despre azteci că venerau nouă zei,
pe care îi numeau "Stăpânii Nopții".
În tradiția scandinavă, nouă zei au supraviețuit Ragnarok-ului.
Conform mitologiei budiste, împăratul Ashoka se consulta
cu o societate secretă numită "Cei Nouă Necunoscuți",
despre care se spunea că dețin toate cunoștințele Universului.
Vechii etrusci din Italia credeau în nouă zei
care ar fi putut fi convinși să influențeze soarta omenirii.
În mitologia greacă, Zeus conducea un consiliu de nouă zei,
creat pentru a supraveghea omenirea.
Zeii olimpieni erau în număr de 12
și aveau un fel de organism de conducere, un consiliu.
Cei nouă cei mai importanți zei ședeau alături de Zeus.
Aceștia formau structura de putere din ceruri.
Ocazional, se reuneau pentru a stabili
ce urmează să facă în legătură cu omenirea.
Zeus a creat Consiliul celor Nouă,
format din Afrodita, Apollo, Atena, Ceres, Hefaistos,
Hera, Hermes, Poseidon și însuși Zeus.
Aceștia sunt zeii care puteau interacționa cu oamenii,
pentru ca noi să nu încălcăm regulile.
Acești zei s-au implicat serios în viețile oamenilor.
Și, ocazional, erau nevoiți să facă ordine,
astfel că mitologia pomenește în câteva rânduri despre deciziile zeilor,
asemănător cu ce se spune în Geneză,
că a trebuit să șteargă cu buretele
și să demareze un nou început, cu o nouă rasă umană.
Este pură coincidență că atât de multe culturi antice,
separate de zeci de mii de kilometri, venerează un grup de nouă zei ?
S-ar putea ca aceste ființe să nu fie zei,
ci vizitatori extratereștri, așa cum cred adepții paleoastronauticii,
vizitatori care acționează din culise și care încă ne supraveghează ?
Întotdeauna mi-am pus întrebări despre cosmonauții antici.
De ce au plecat ?
Cum de nu mai sunt aici ?
Personal, eu nu am spus niciodată că au plecat.
Cred că au venit și au rămas.
Toate acestea conduc către ideea
că noi facem parte din acest proiect desfășurat de specii extraterestre,
care ne țin sub observație ...
care ne-au supravegheat de la distanță.
Întrucât, conform poveștilor Creației, noi suntem vlăstarele lor.
Așadar, dacă Consiliul există,
este prezent pentru a-și supraveghea creația.
Ideea unui consiliu al zeilor, nouă zei, mai precis,
revine insistent de-a lungul istoriei.
Oameni din ziua de azi pretind că sunt în contact cu un consiliu divin.
Când auzim așa ceva, ar trebui să ne întrebăm,
este posibil ca acesta să fie același grup de ființe extraterestre
care tot reapare în istoria umană ?
Și că, de fapt, ei ar putea avea un plan pe termen lung pentru omenire.
S-ar putea ca acești nouă zei, întâlniți în diferite culturi,
să fie, de fapt, aceleași ființe ?
Și dacă da, devin astfel credibile afirmațiile despre un contact
avut în timpul experimentelor militare din anii 1950 ?
Peste tot în lume,
printr-o uimitoare intersectare a culturilor,
îi întâlnim pe Cei Nouă.
Iar când Puharich a demarat experimentele,
Cei Nouă și-au făcut apariția din nou.
Coincidență ...
ori el a accesat ceva ce a fost cu noi încă de la începuturi ?
Ar putea fi această teorie despre un consiliu nepământean,
noțiune întâlnită în atât de multe culturi antice,
o dovadă a faptului că există cu adevărat ființe extraterestre
care au călăuzit omenirea ?
Adepții paleoastronauticii spun că da,
susținând că, în mod incredibil,
dovezi palpabile pot fi găsite nu pe Pământ,
ci învârtindu-se pe deasupra lui.
În continuare ...
Este ceva negru, cu aspect aerodinamic.
Este un satelit extraterestru ce monitorizează planeta Pământ.
Decembrie 1998.
În timpul asamblării Stației Spațiale Internaționale,
cosmonauții americani zăresc un obiect neidentificat ce orbita planeta.
Fac fotografii misteriosului obiect și le publică pe siteul NASA.
Dacă ne uităm la respectivele fotografii,
se vede limpede că obiectul este artificial.
Nu este meteorit, nu este o bucată de rocă.
Este ceva negru, cu aspect aerodinamic, de natură tehnologică,
asemănător cu unele avioane stealth construite de noi,
cu un fel de cioc curbat în față, asemănător cu un șoim.
În mod curios, oficialii NASA au retras fotografiile,
susținând că obiectul era un reziduu spațial,
cel mai probabil un scut termic
desprins din greșeală din Stația Spațială.
Însă unii investigatori independenți nu sunt convinși
și sugerează că pozele ar putea fi cea mai recentă dovadă
a existenței satelitului "Black Knight",
care a făcut senzație cu 3 ani înainte de a fi lansat primul satelit artificial.
În 1954, atât The San Francisco Examiner,
cât și Aviation Week Journal,
publicau articole despre ceea ce părea a fi
sateliți artificiali ce orbitau Pământul.
A fost un șoc pentru multă lume,
pentru că, deși noțiunea de "satelit" era cunoscută,
nimeni nu văzuse vreunul în zbor.
Povestea a luat amploare odată cu declarațiile maiorului Donald Keyhoe.
Era un fost ofițer din armata americană
și publicase o serie de cărți despre OZN-uri.
Unul dintre lucrurile scrise în legătură cu subiectul a fost
despre cum anumite personaje din interiorul armatei i-au spus
că armata americană a depistat unul sau doi sateliți necunoscuți,
extraordinar de mari, pe orbita Pământului.
Nimeni nu știa ce sunt.
Se întâmpla cu mult înainte de Sputnik, primul satelit, lansat de ruși,
iar aceasta a dat naștere ideii că erau extratereștri.
Se spune că Departamentul Apărării a apelat la ajutorul
astronomului Clyde W. Tombaugh, în 1953, pentru a identifica obiectul.
În orice caz, concluziile sale nu au fost făcute publice niciodată.
Bazându-se pe aparițiile pe radar din anii 1960,
savanții au estimat că satelitul misterios ar cântări peste 10 tone.
Nu era doar de câteva ori mai mare
decât orice obiect ar fi fost capabili oamenii să lanseze,
ci părea și că se deplasează pe o orbită artificială,
înconjurând Pământul de la un pol la celălalt.
Se spune că "Black Knight" se află pe o orbită polară,
adică aceia pe care ar trebui să o aibă
dacă ar dori să acopere întreaga planetă,
în vreme ce se rotește pe deasupra ei.
Sateliții meteo sau cei de spionaj sunt, de regulă, puși pe orbita polară,
pentru a acoperi întreaga suprafață a Pământului.
Acest lucru presupune să fie un obiect artificial.
Șocant este faptul că acest satelit nu este unul de-ai noștri.
Altfel spus, teoria este că e vorba de un satelit extraterestru
care, probabil, monitorizează Pământul de mii de ani.
În anii 1930, radioamatorii susțineau că au captat semnale radio din spațiu.
Chiar și Nikola Tesla a afirmat că a captat semnale de la Marte.
Deci, ar trebui să ne întrebăm,
au captat, cumva, radioamatorii și chiar Tesla
semnale de la acest obiect extraterestru ce orbitează planeta ?
Un radioamator a reușit să descifreze acest semnal,
pe care l-a reprezentat printr-un grafic format din puncte albe sau negre.
După ce a analizat acest grafic, a concluzionat că reprezintă o hartă
a constelației Epsilon Bootes, (Constelația Văcarului, n.t.)
poziționată așa cum s-ar fi aflat în urmă cu 13.000 de ani.
Ar fi putut acest obiect misterios
să fi ajuns la Pământ în urmă cu 13.000 de ani ?
Dacă da, a fost amplasat pe orbită de către extratereștri,
cu intenția de a supraveghea Pământul ?
Adepții paleoastronauticii spun că da
și sugerează că descrieri ale unui satelit extraterestru
pot fi găsite și în urmă cu mii de ani,
în textul ebraic cunoscut drept "Apocalipsa lui Baruch".
"Apocalipsa lui Baruch" este una dintre cele mai bune povești
care susțin teoria "Astronautului antic",
pentru că este descrierea unui martor ocular despre un satelit.
Baruch descrie cum a văzut o pasăre magnifică
care supraveghea evenimentele de pe planetă.
Iar din când în când, pasărea își deschidea aripile,
pentru a-și lua putere de la Soare.
Iar după ce zbura, pasărea era atât de ostenită,
încât își strângea aripile.
Dacă ne uităm la sateliții de astăzi, se întâmplă exact același lucru.
Avem panouri solare care se pot desfășura sau strânge automat.
Deci, dacă Baruch a asistat la ceva similar ?
Chiar Baruch spunea că acesta este Păzitorul Pământului.
Ar putea pasărea mitologică descrisă în "Apocalipsa lui Baruch"
să fi fost, de fapt, un satelit de supraveghere ?
Aceasta să fie dovada
că extratereștri au supravegheat Pământul vreme de mii de ani,
după cum sugerează unii adepți ai paleoastronauticii ?
Și dacă da, reprezintă ei o amenințare ?
Indicii suplimentare ar putea fi găsite
prin studierea unor zvonuri despre o întâlnire extraterestră ...
... la Casa Albă.
Dorea să se întâlnească cu președintele Eisenhower.
Ca urmare, l-au dus în Biroul Oval.
A fost prezentat președintelui și vicepreședintelui,
iar aceștia i-au acordat statutul de VIP vreme de 3 ani.
Washington D.C., 1957.
În calitate de șerif federal și preot militar,
și având permis special de acces la Pentagon,
doctorul Frank Stranges este prezentat unei ființe extraterestre
pe nume Valiant Thor,
care colabora în secret cu guvernul Statelor Unite.
Ulterior, Stranges face afirmații publice șocante
în cartea sa "Străinul de la Pentagon".
Dr. Frank Stranges afirmă că, la 16 martie 1957,
Valiant Thor a venit cu o navă-cercetaș
care a aterizat în Alexandria, Virginia,
pe un teren agricol, la ora 8:00 dimineața.
Poliția a fost prima la fața locului și a avut o discuție cu el.
Dorea să se întâlnească cu președintele Eisenhower,
ca urmare, polițiștii l-au dus la Pentagon,
unde s-a întâlnit cu ministrul Apărării.
Imediat ce situația s-a clarificat, a fost dus în Biroul Oval,
unde s-a întâlnit cu Eisenhower, Nixon și ceilalți membrii ai guvernului.
Declarațiile lui Stranges au fost confirmate de Harley Byrd,
nepotul amiralului Richard E. Byrd,
care lucrase pentru Departamentul Apărării în perioada 1957- 1963.
Byrd a fost repartizat la Proiectul "Blue Book",
programul militar secret care investiga evenimentele OZN.
De asemenea, a scris prefața cărții lui Stranges.
Au existat întâlniri directe
între oficialii americani și ființe din alte sisteme planetare. Punct !
Cred că cea mai bună dovadă este cazul lui Valiant Thor,
cu vizita sa în capitala S.U.A.
A stat în America vreme de 3 ani și a făcut o mulțime de lucruri,
a comunicat cu diverse persoane
și a discutat despre situația Statelor Unite și a Cosmosului.
Conform declarațiilor, Valiant Thor a fost trimis pe Pământ de Consiliul Suprem,
în calitate de reprezentant al Comunității Intergalactice.
Exista o îngrijorare cauzată de posibilitățile noastre nucleare.
Povestea spune că Valiant Thor a avut întâlniri
cu membrii de rang înalt din guvern și armată,
avertizând că dacă S.U.A. și Rusia nu opresc programele nucleare,
rezultatul va fi o distrugere generală și extincția rasei umane.
Iar avertizările lui nu aveau un caracter agresiv.
Thor dorea ca pământenii să înțeleagă și să acționeze de bunăvoie,
mai degrabă decât să fie forțați să o facă.
Povestea seamănă întrucâtva cu scenariul filmului din 1951,
"Ziua în care Pământul s-a oprit".
Un scenariu foarte asemănător.
Deși declarațiile par de necrezut,
fotografii l-au surprins pe Thor la întâlnirile cu oficialii
și nimeni nu a contestat veridicitatea pozelor.
Chiar și membrii ai familiei președintelui Eisenhower,
inclusiv strănepoata sa, Laura Eisenhower,
insistă că povestea este adevărată.
Valiant Thor a apărut prin 1957,
a fost prezentat președintelui și vicepreședintelui,
iar aceștia i-au acordat statutul de VIP, vreme de 3 ani.
Eisenhower dorea ca omenirea să știe despre prezența lui,
însă ministrul Apărării, directorul C.I.A. și șefii armatei s-au opus.
I-a fost blocată chiar și încercarea de a se întâlni
cu Adunarea Generală a Națiunilor Unite.
În cele din urmă, misiunea lui Thor,
care era în interesul națiunii, nu s-a înfăptuit.
A fost abandonată.
Nu și-a dus la îndeplinire sarcina pentru care venise,
pentru că se luase deja o decizie ...
nu de către președinte ... ci de către oameni
cum ar fi ministrul Apărării și C.I.A.
Cred că acesta a fost un punct de cotitură în istoria mondială.
Am avut ocazia să o luăm pe un alt drum, dar am ratat-o.
Ne-am bătut joc de ea, ca să o spunem pe șleau !
Interesant de observat ar fi
ori că Valiant Thor a fost parte dintr-un plan mai mare,
ori că există acești "zei", care controlează omenirea din culise.
Valiant Thor pretindea că fusese trimis de un Consiliu Superior,
pentru a vorbi și a-i avertiza pe liderii militari
despre pericolul armelor nucleare.
Ar trebui să ne întrebăm, nu cumva Valiant Thor
este un fel de reprezentant al Consiliului Celor Nouă,
care supraveghează planeta Pământ și la care se referise Puharich ?
Este posibil ca un emisar al Consiliului Celor Nouă
chiar să fi intrat în contact cu guvernul S.U.A. ?
Și dacă da, misiunea sa a fost un eșec ?
Adepții paleoastronauticii sugerează
că e posibil ca Cei Nouă Misterioși să fi reușit
să trimită un mesaj omenirii prin intermediul altor canale.
Științifico-fantasticul pregătește omenirea pentru contactul finală.
Gene Roddenberry putea pune întrebări despre Consiliul Celor Nouă.
Ossining, New York. 1958.
După primul său contact cu Cei Nouă,
dr. Andrija Puharich înființează Fundația Roundtable.
Numeroși parapsihologi și mediumi sunt invitați la ședințele de spiritism
cu auto-proclamatele zeități egiptene.
Puharich a continuat să investigheze abilitățile parapsihologice.
Probabil că încă de la început, intenția sa a fost să atragă nume mari,
persoane influente, scriitori, oameni care aveau posibilitatea
să ducă mesajul Celor Nouă la nivelul cel mai înalt al societății,
dar care și prezentau încredere pentru discreția lor.
Printre participanții la aceste întâlniri s-a numărat Warren McCulloch,
care a fost un pionier în cibernetică,
un altul a fost John J. Hammond, considerat ucenicul lui Tesla.
Henry A. Wallace, ministrul Agriculturii în cabinetul lui Franklin Roosevelt,
de asemenea, a participat la aceste întâlniri.
Se pare că toți erau extrem de interesați
despre cum poate intra în contact
mintea umană cu cea a extratereștrilor.
Un spectator la întâlnirile Fundației Roundtable,
conform declarațiilor asistentului său, Jon Povill,
a fost viitorul creator al Star Trek, Gene Roddenberry.
Povill susține că Roddenberry participa frecvent la aceste întâlniri
și că unele episoade din Star Trek
nu sunt în totalitate munca lui Roddenberry,
ci au fost sugerate de Cei Nouă.
Dintre toți acești invitați faimoși,
Gene Roddenberry a fost cel mai activ și parte din echipa noastră,
lua notițe și avea acces la informații
pe care, ulterior, le-ar fi folosit în alte domenii.
Interesant este că unele lucruri pe care le-a văzut acolo
au fost prezentate în unele episoade din Star Trek.
Gene Roddenberry putea pune întrebări
spiritiștilor care comunicau cu Consiliu Celor Nouă.
Cred că de aici a obținut diferite concepte,
cum ar fi teleportarea sau motorul warp.
În Star Trek, există Federația,
iar aceasta este responsabilă cu guvernarea planetelor din Univers.
Este posibil ca la fel să se întâmple și aici,
să existe un grup care supraveghează planeta Pământ,
o forță superioară din Univers care monitorizează Pământul.
Nu cred că există vreo îndoială că Federația este reală.
Am tot auzit asta de când am devenit interesat de ufologie.
Am discutat cu sute de persoane care au intrat în contact,
direct sau indirect, cu diferite personaje
de pe una sau mai multe planete care fac parte din Federație.
Având loc în viitor,
Star Trek prezintă aventurile unei misiuni științifice,
pornită în căutarea și explorarea altor planete din galaxia Calea Lactee.
Printre conceptele futuriste prezente în serial,
se află și Prima Directivă a Federației ...
principiul călăuzitor care le interzice să se amestece
în evoluția altor civilizații în curs de dezvoltare.
Investigatorii care se ocupă cu studiul Consiliului Celor Nouă au concluzionat
că acesta ar putea acționa exact la fel.
Roddenberry a aflat despre Prima Directivă în timpul ședințelor.
Dar ce înseamnă Prima Directivă ?
Înseamnă că o rasă extraterestră nu ar trebui să apară, pur și simplu,
pe o planetă care încă nu cunoaște zborul interstelar.
Nu este de dorit ca un grup extraterestru să-și facă cunoscută identitatea
până când societatea respectivă nu este pregătită,
respectiv până când gradul de dezvoltare nu îi conduce în mod firesc
către acceptarea ideii de viață extraterestră,
astfel încât să nu fie o surpriză pentru ei
și să nu perturbe excesiv sistemul social și politic existent.
Dacă noi suntem supravegheați de extratereștri,
acesta ar putea fi unul dintre motivele pentru care ei nu aterizează,
în văzul tuturor, pe peluza Casei Albe,
este ceva asemănător cu Prima Directivă.
Cred că Prima Directivă se referă la a nu interacționa cu noi.
Că decizia de a alege ne aparține.
Astfel că trebuie să ne lase să ne exercităm dreptul de a alege,
chiar dacă, adesea, facem alegeri proaste, luăm decizii greșite.
Aceasta este moștenirea noastră. Ne este permis să alegem singuri.
Este posibil ca, cei nouă seniori extratereștri
să nu dorească să se implice în mod direct în societatea noastră,
ci să ne ghideze din culise ?
Ar trebui să ne întrebăm dacă nu cumva există un sâmbure de adevăr
în serialele, filmele și literatura științifico-fantastică,
aceasta reprezentând o modalitate de a ne pregăti pentru ce va urma.
Ar putea exista anumite adevăruri galactice în serialul Star Trek,
adevăruri dezvăluite lui Gene Roddenberry
în timpul ședințelor cu Cei Nouă Misterioși ?
Și dacă da, a fost o încercare de a asista
și ghida omenirea către un viitor mai pașnic ?
Ori există un cu totul alt motiv ?
Poate acela de a ne împiedica să devenim o amenințare ?
Înainte de a încheia discuția televizată din 2013,
fostul ministru canadian al Apărării, Paul Hellyer,
a solicitat public oficialităților să dezvăluie adevărul
despre extratereștri care supraveghează Pământul.
Această informație este strict secretă,
în sensul că guvernele nu vorbesc despre ea,
însă, dacă discutați cu informatorii, cu oamenii care au activat în interior
și care știu ce se întâmplă, există o mulțime de informații
pe care le veți obține destul de repede.
Viitorul lumii depinde de noi să știm ce se întâmplă ...
nu doar în lumea noastră,
ci și în cele care ne monitorizează și încearcă să ne influențeze
într-un sens bun sau rău.
Există o sumedenie de oameni care știu multe despre acest subiect.
Această părere că există entități
din alte dimensiuni, din alte galaxii, de pe alte planete, care ne controlează
sau care influențează viața de pe Pământ este fascinantă
și ar trebui mereu să ne întrebăm ...
care le sunt planurile ?
Sunt binevoitori ?
Se află aici ca să ne protejeze,
așa cum spuneau Valiant Thor și Cei Nouă ?
Sau există un alt plan ?
Planul este să fim ținuți sub control ?
Planul este de a influența modul greșit în care trăim ?
Întrebarea este, chiar există un fel de consiliu extraterestru
care supraveghează planeta Pământ ?
Sunt aici ca să asiste la evoluția noastră
și să ne avertizeze în legătură cu posibile catastrofe ?
Să sperăm că vom acorda atenție acestor avertismente.
Dacă suntem monitorizați de extratereștri,
dacă ei supraveghează activitatea umană,
cred că ar putea fi foarte îngrijorați
în legătură cu lucrurile pe care le-am putea face ca să ne autodistrugem
și să distrugem și planeta.
Probabil că o parte din planul extraterestru
este legat de dezvoltarea noastră morală,
deopotrivă cu cea tehnologică.
Poate că acesta este biletul nostru către Federația Galactică.
Probabil că niciodată nu le vom cunoaște intențiile,
însă, dacă acesta este un experiment,
ar trebui să fim foarte atenți, pentru că este destul de evident ...
dacă nu le place să fie provocați de noi ...
... suntem condamnați !
Dacă chiar există
nouă entități extraterestre care supraveghează Pământul,
sunt aici pentru a ne ajuta,
așa cum sugerează adepții paleoastronauticii ?
Sau ar putea fi dintr-un motiv mai sinistru ?
Poate că răspunsul va ieși la iveală
atunci când ne vor contacta iar,
și atunci când noi ...
vom fi mai pregătiți să aflăm ... adevărul !